بۆبی ڕۆبسن

وێنۆک|ڕۆبسن دوای یاری نێوان ھەڵبژاردەی ھۆڵەندا و ئینگلتەرا لە ١٥ی حوزەیرانی ١٩٨٨ لە دەسلدۆرف، ئەڵمانیا.
**ڕۆبێرت «بۆبی» ویلیام ڕۆبسن** (١٨ی شوباتی ١٩٣٣ - ٣١ی تەممووزی ٢٠٠٩) یاریزان و ڕاھێنەری تۆپی پێ بوو. ئەو نزیکەی ٦٠٠ یاری کرد و زیاتر لە ١٠٠ گۆڵی تۆمارکرد. ئەو بۆ ھەڵبژاردەی تۆپی پێی ئینگلتەراش یاری دەکرد. ئەو ٤ گۆڵی تۆمارکرد لە ٢٠ یاری لەگەڵ ھەڵبژاردەکە.

ڕۆبسن ڕاھێنەر بوو لە یانەی فولھام و ئیپسویچ تاون. ئەو دواتر ڕاھێنەرایەتی بۆ ھەڵبژاردەی تۆپی پێی ئینگلتەرا کرد بۆ ھەشت ساڵ، لە ١٩٨٢ بۆ ١٩٩٠. ئەو سەرپەرشتی ئینگلتەرای کرد تا یاری پێش کۆتایی جامی جیھانی لە ١٩٩٠. ئەو ئینگلتەرای بەجێھێشت بۆ بوون بە ڕاھێنەری یانەی دیکە لە ئەورووپا. لەوانە، لە ھۆڵەندا، پورتوگال و ئیسپانیا. ڕۆبسن دیسانەوە بەرەو ئینگلتەرا گەییشت بۆ ڕاھێنەرایەتیکردنی یانەی نیوکاسڵ لە ١٩٩٩.

ڕۆبسن شێرپەنجەی سییەکانی ھەبوو. شێرپەنجەکەی وەک «ھەمیشەیی» وەسف کرد لە ٢٠٠٧. لە ٢٠٠٩دا، مرد.

## ژیانی سەرەتایی
ڕۆبسن لە ساکریستن، ناوچەی دورھام لە ئینگلتەرا لەدایکبوو لە ١٩٣٣. ئەو چوارەم لاوترین بوو لە ناو پێنج چوار برایەکەی دیکەی. لە منداڵیدا، زۆرجار دەڕۆشتە یاریگای (سەینت جەیمس پارک) بۆ بینینی یارییەکانی نیوکاسڵ یونایتد.

کاتێک تەنھا ١٥ ساڵان بوو، ڕۆبسن یاری دەکرد لە یانەیێکی خۆماڵی کە یاریزانانی ١٨ ساڵانی تێدابوو. ئەو بوو بە کارەباچیێک بەڵام ھەر یاری دەکرد. لە ١٩٥٠، ڕاھێنەری یانەی فولھام، بیڵ دۆدگین، سەردانی ماڵی ڕۆبسنی کرد. ئەو ئۆفەری دا بە ڕۆبسن بۆ ڕێککەوتنێک لەسەر یاریکردنی پیشەگەری. ڕۆبسن ڕێککەوت و بەرەو لەندەن گەشتی کرد.

## کاروانی یاریکردن
### یانە
ڕۆبسن یەکەم یاری پیشەگەری خۆی بۆ یانەی فولھام لە ساڵی ١٩٥٠ ئەنجامدا. ئەو شەش ساڵی لەگەڵ یانەکە بەسەربرد پێش ئەوەی چووە یانەی وێست بڕۆمیچ ئەلبیۆن بە بڕی ٢٥٬٠٠٠£. ئەو بۆ شەش ساڵ لەگەڵ وێست بڕۆمیچ ئەلبیۆن یاریدەکرد. لەو کاتەدا، نزیکەی ٢٥٠ یاریکرد و زیاتر لە ٥٠ گۆڵی تۆمارکرد. ئەلبیۆن داوای ڕۆبسنیان ڕەتکردەوە کاتێک داوای مووچەی زیاتری کرد. فولھام چەند یاریزانێکی گرینگیان فرۆشت پاش ھاتنی ڕۆبسن بۆ یانەکە. ئەمە ئومێدی بردنەوەی نازناوەکانی بە ڕۆبسن نەھێشتەوە. لە ساڵی ١٩٦٧، ئەو یانەکەی بەجێھێشت و بەرەو یان ڤانکۆڤەر ڕۆیاڵس لە کەنەدا وە وەک یاریزان و ڕاھێنەرێک لەوێ بوو. ھەرچەندە، ئەو دەبایە ڕاھێنەرایەتیکردنی لەگەڵ کەسێکی دی کردبا. ڕۆبسن حەزی بەمە نەکرد وە بەرەو ئینگڵاند گەشتیکردەوە لە ١٩٦٨. ئەو ڕاھێنەرایەتی یانەی فولھامی کرد لەوێ.

### ھەڵبژاردە
ڕۆبسن بۆ یاریکرد لەگەڵ ھەڵبژاردەی تۆپی پێی ئینگلتەرا ھەڵبژێردرا کاتێک لە یانەی وێست بڕۆمیچ ئەلبیۆن بوو. ئەو بۆ ئینگلتەرا یاریکرد لە جامی جیھانیی فیفای ١٩٥٨. ئەو بۆ جامی جیھانیی فیفای ١٩٦٢ ھەڵبژێردا بەڵام بەھۆی پێکانەکەی لە یارییەکی دۆستانەدا لەگەڵ ھەڵبژاردەی چیلی، ڕۆبسن لە یارینەکرد. لە کۆی گشتیدا، ئەو ٢٠ یاری بۆ یانەکە کرد.

## پیشەی ڕاھێنەرایەتی
### سەرەتای ڕاھێنەرایەتیکردنی یانە
ڕۆبسن پیشەکەی دەستپیکرد بە ڕاھێنەرایەتیکردنی یانەی فولھام. یانەکە ھاتنە ئاستێکی زۆر نزم لە یەکەم وەرزی لەگەڵ یانەکەدا. پاش کۆتاییھاتنی وەرزەکە، ڕۆبسن دەرکرا لە ئەستۆی ڕاھێنەرایەتیکردنی یانەکە.

## سەرچاوەکان

پۆل:لەدایکبووانی ١٩٣٣
پۆل:یاریزانانی جامی جیھانیی فیفای ١٩٥٨
پۆل:یاریزانانی جامی جیھانیی فیفای ١٩٦٢
پۆل:مردووانی ٢٠٠٩
پۆل:ھەڵگرانی نیشانی ئیمپراتۆریەتی بەڕیتانی بە پلەی فەرماندە
پۆل:مەرگەکان بە شێرپەنجە لە ئینگلستان
پۆل:مردنەکان بەھۆی شێرپەنجەی سییەکان
پۆل:یاریزانانی تۆپی پێی دوور لە وڵاتی ئینگلیز
پۆل:ڕاھێنەرانی تۆپی پێی ئینگلیز
پۆل:یاریزانانی تۆپی پێی ئینگلیز
پۆل:ڕاھێنەرانی تۆپی پێی دوور لە وڵات لە پرتغال
پۆل:ڕاھێنەرانی تۆپی پێی دوور لە وڵات لە ئیسپانیا
پۆل:سوارچاکانی شانشینی یەکگرتوو
پۆل:یاریزانانی تۆپی پێی ئینگلتەرا
پۆل:هاندەرانی هۆڵی ناوبانگی تۆپی پێی ئینگلیزی
پۆل:یاریزانانی خولی تۆپی پێی ئینگلتەرا
پۆل:وەرزشکارانی تاراوگەی ئینگلیزی لە ئیسپانیا
پۆل:ھێرشبەرانی تۆپی پێ
پۆل:ھاندەرانی ھۆڵی ناوبانگی تۆپی پێی ئینگلیزی
پۆل:یاریزانانی یانەی تۆپی پێی فولام